id en en en en id en en fr ms ca id en en en id en en fr ms ca id id en ms ms en en ms fr ms id ms ms id ms ms id ms id en en en en en es en en en de en en nl en en en en id en id en id en ms fr en id id en en en de id en en en ms en en en en fa en en en en en en es en en ms en fr en en en en en id en en
Vlog: Stand By Me (1986): Nilai Sejati Sebuah Persahabatan – Saifulislam.Com
Saturday , September 3 2022
Filem Stand By Me (1986) arahan Rob Reiner adalah filem zaman kanak-kanak ‘favourite’ saya sampai ke tua. Biar pun filem seperti Goonies, ET dan The Dirt Bike Kid 🤣juga menarik, filem Stand By Me ini mempunyai kekuatan yang menjadikannya lekat di minda merentas masa.
Ia adalah filem yang merakam nilai sejati sebuah persahabatan di kalangan empat orang kanak-kanak remaja iaitu:
Gordie Lachance lakonan Wil Wheaton
Chris Chambers lakonan River Phoenix
Teddy Duchamp lakonan Corey Feldman, dan
Vern Tessio lakonan Jerry O’Connell
Filem ini diadaptasi daripada novel Stephen King bertajuk The Body. Mungkin kekuatan paling utama filem ini adalah pada bakat lakonan pelakon kanak-kanak paling hebat di Hollywood sepanjang masa terutamanya River Phoenix dan Corey Feldman. River Phoenix adalah abang kepada Joaquin Phoenix yang melakonkan watak Joker (2019).
Menonton filem ini akan memberikan kesan yang lebih mendalam jika kita membaca novel The Body tersebut kerana ia memperincikan banyak perkara yang tidak ditonjolkan di dalam filem.
Antara perkara yang menjadi ‘highlight’ saya di dalam filem ini adalah satu isu yang diulang berkali-kali di sana sini iaitu krisis atau konflik yang ditanggung oleh kanak-kanak kesan kerenah orang dewasa.
Gordie menderita dalam kepercayaannya bahawa beliau tidak disayangi oleh ayahnya, Chris yang dilabel pencuri, tiada masa hadapan, kerana datang daripada keluarga bermasalah, Teddy diejek kerana bapanya adalah pesakit mental yang mengidap post traumatic stress disorder dan pelbagai lagi kerumitan hidup mereka yang mencorakkan peribadi dan masa hadapan kesan formative year yang malang.
Tetapi saya paling terasa dengan luahan kesedihan perasaan Chris mengenai sikap guru-guru yang meremehkannya kerana kalau adik beradik dan ibu bapa di dalam keluarga Chambers bermasalah belaka, tentu sahaja Chris pun begitu. Ia membunuh ‘growth mindset’ yang sepatutnya dipupuk oleh sebuah pendidikan yang baik, seperti laporan PISA 2018 semalam (3 Disember 2019).
Saya tidak berkenan dengan sikap guru yang suka mengulang-ulang ayat “tanggungjawab mendidik anak-anak adalah tanggungjawab ibu bapa!” Siapa yang tidak tahu tentang hal ini? Memang ibu bapa akan mengadap Tuhan dan menjawab kecuaian mereka di hadapan-Nya nanti. Tetapi sebagai guru dan pendidik, apa yang kita fikirkan ialah apa usaha yang boleh dibuat untuk membantu kanak-kanak yang datang ke sekolah membawa kekecewaan daripada keluarganya sendiri, seperti Chris, apa intervensi yang boleh diusahakan, itu yang utama.
Filem Stand By Me juga mengingatkan saya kepada sahabat baik saya sepanjang usia kanak-kanak, daripada sekolah rendah hingga ke sekolah menengah pun kami duduk sebelah menyebelah, tetapi beliau pergi meninggalkan kami buat selama-lamanya selepas jatuh sakit semasa di awal Tingkatan 5.
Setiap kali menonton Stand By Me, saya akan teringatkan arwah Fazrin Fahmi, semoga Allah melimpahkan kasih sayang, keampunan dan rahmat ke atas sahabat yang satu ini. Coretan mengenai persahabatan saya bersama Fazrin pernah saya coretkan di blog pada tahun 2007:
Teman Nak Jadi Angkasawan!
Berbasikal keliling taman perumahan, berenang di lombong, mengutip anak ikan yang selepas tiga hari keluar kaki (berudu, anak katak rupanya!), main sungai yang busuk secara misteri, dan macam-macam lagi kenangan zaman kanak-kanak di tahun 1980an dahulu, namun mesej utama yang ingin saya wariskan kepada anak-anak melalui filem ini adalah nilai sejati sebuah persahabatan. Semoga mereka baik dan setia kepada kawan-kawan mereka sebagaimana Fazrin setia sebagai sahabat kepada Hasrizal.
Tersentuh dengan catatan akhir Gordie di penghujung cerita: “I never had any friends later on like the ones I had when I was twelve. Jesus, did you?”
Previous Joe the King (1999): Tiada Budak Nakal Tak Bersebab
Next Menjadi Pejuang Pendidikan: Bagaimana Hendak Memulakannya?
Gelombang ‘Buku Islamik’ Pusingan Seterusnya
APA ITU WANITA: SOALAN MUDAH JADI SUSAH DI ERA PASCA KEBENARAN
Bacaan Untuk Guru Baharu
Mendidik Anak Remaja: Semasa Semua Strategi Tidak Menjadi
Mendidik anak remaja di akhir zaman ini amat mencabar. Kita perlu bersaing dengan pelbagai faktor …
08/12/2019 at 10:43 AM
Langsung tak terlintas dalam imaginasi saya yang seorang ustaz akan sebut nama ni (in a good sense).
08/12/2019 at 12:11 PM
Beliau adalah pelakon muda paling berbakat yang sayang sekali usianya begitu pendek. Banyak juga lakonannya yang telah saya tonton. Jika berkelapangan, saya coretkan nanti pandangan mengenai lakonan beliau di dalam filem Running on Empty.
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved